**Zadanie zákazky**

Postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. **Identifikácia verejného obstarávateľa**

 Názov: Ekonomická univerzita v Bratislave

 Sídlo: Dolnozemská cesta č. 1, 852 35 Bratislava

 IČO: 00399957

Telefón: +421 267295147

 Kontaktná osoba: Anna Národová

**2. Názov predmetu zákazky: „**Bezhotovostný nákup pohonných hmôt na palivové karty pre Ekonomickú univerzitu v Bratislave“.

**3. Opis predmetu zákazky:**

Predmetom zákazky je dodávka pohonných hmôt - automobilového benzínu podľa normy STN EN 228 a motorovej nafty podľa normy STN EN 590 (ďalej len „PHM“), na princípe akceptácie palivovej karty uchádzača ako prostriedku bezhotovostnej úhrady za odobraté pohonné hmoty vo výdajných miestach uchádzača, a/alebo jeho zmluvných partnerov, vrátane vystavenia a dodania palivových kariet, zúčtovaním dodaných PHM, poskytovania služieb spojených s ich dodávkou, minimálne v rozsahu definovanom číslom CPV a podľa špecifikácie uvedenej v tomto zadaní.

Predpokladané množstvo alebo rozsah predmetu zákazky:

Spolu cca 45 000 litrov motorových palív po dobu platnosti zmluvy o poskytnutí služby (36.000 litrov automobilový benzín s oktánovým číslom minimálne 95 a 9.000 litrov motorová nafta B7).

Predpokladaný počet platobných kariet: 12 ks

 **technickÉ Požiadavky na predmet zákazky**

#  Uchádzač musí zabezpečiť:

#  komplexnú dodávku predmetu zákazky minimálne v sortimente podľa Technickej špecifikácie predmetu zákazky uvedenej v  tejto časti zadávania zákazky.

#  Technické špecifikácie predmetu zákazky:

Špecifikácia PHM podľa STN

1. bezolovnatý benzín s minimálnym oktánovým číslom 95

Benzín musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 228.

Benzín musí byť dodávaný na použitie podľa ročných období (podľa národnej prílohy k STN EN 228). Letný benzín od 15.04. do 30. 09. v triede prchavosti A; zimné obdobie od 16.11. do 28/29. 02 v triede D; prechodné obdobie od 01.03. do 14.04. a 01.10. do 15.11. v triede C1.

1. motorová nafta B7

Motorová nafta musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 590.

Motorová nafta musí byť dodávaná na použitie podľa ročných období (podľa medznej teploty filtrovateľnosti; od 15. 04. do 30. 09. v triede B; od 01. 03 do 14. 04. a 01. 10 do 15. 11. v triede D; od 16. 11. do 28/29. 02. v triede F).

Dodávka PHM na palivovú kartu vo výdajných miestach predávajúceho:

Dodávka PHM na princípe akceptácie palivovej karty ako prostriedku bezhotovostnej úhrady nákupu pohonných hmôt vo výdajných miestach uchádzača, a/alebo jeho zmluvných partnerov vystavením palivových kariet, dodávkou a zúčtovaním PHM.

Špecifikácia palivovej karty a požiadaviek na kartový systém:

* + karta s magnetickým prúžkom alebo elektronickým čipom, ich platnosť nesmie byť kratšia ako 12 mesiacov,
	+ na základe prvej objednávky úspešný uchádzač dodá najneskôr do 10 dní odo dňa jej doručenia záväzný počet kariet,
	+ zabezpečenie karty PIN kódom,
	+ vyžaduje sa bezplatné vydanie karty verejnému obstarávateľovi (v počtoch určených verejným obstarávateľom na základe vystavenej objednávky za podmienok dohodnutých v zmluve), bezplatné blokovanie karty a tiež bezplatné vykonávanie transakcií s  kartou,
	+ vydanie karty na tabuľku s evidenčným číslom vozidla, na meno vodiča alebo iné označenie podľa určenia
	+ rozdelenie kariet do skupín podľa verejným obstarávateľom definovaného kľúča,
	+ zmena rozdelenia platobných kariet do skupín kedykoľvek,
	+ možnosť stanovenia rôznych limitov čerpania PHM na karty,
	+ dodatočné vydávanie kariet v lehote do 5 dní po obdržaní žiadosti verejného obstarávateľa a doručenia záväznej objednávky,
	+ možnosť zablokovania stratenej karty kedykoľvek počas plnenia zmluvy (t.j. vrátane víkendov a sviatkov) v lehote do 1 hodiny od nahlásenia,
	+ zobrazenie prehľadu čerpania PHM kedykoľvek v priebehu mesiaca prostredníctvom internetu (prehľad za vybrané obdobie alebo vybranú palivovú kartu),
	+ vyhotovenie súhrnnej faktúry za dodané PHM na kartu s rozdelením podľa verejným obstarávateľom definovaného kľúča,
	+ vystavenie súhrnných a čiastkových protokolov o dodaných PHM na karty,
	+ garantovaná výška poskytovaného rabatu/zľavy po celú dobu platnosti zmluvy bez garancie minimálneho odberu PHM, vo všetkých odberných miestach uchádzača, resp. jeho zazmluvnených partnerov
	+ reklamácie sporných tankovaní PHM zo strany verejného obstarávateľa/objednávateľa platobných kariet prešetriť do 14 dní od ich doručenia.

Uchádzač vo svojej ponuke preukáže počtom a priloženým zoznamom:

* + Počet odberných miest uchádzača na území Slovenskej republiky v čase predkladania ponuky, t.j. počet čerpacích staníc uchádzača, ktoré umožňujú odber pohonných hmôt s akceptáciou úhrady odobratých pohonných hmôt prostredníctvom palivovej karty uchádzača.

Vzhľadom na skutočnosť, že zamestnanci verejného obstarávateľa vykonávajú služobné cesty na celom území Slovenskej republiky, verejný obstarávateľ požaduje, aby uchádzač preukázal minimálny počet Čerpacích staníc v počte 56, pričom uchádzač musí mať v každom krajskom meste minimálne 2 Čerpacie stanice a v každom samosprávnom kraji minimálne 5 Čerpacích staníc a najbližšia čerpacia stanica nesmie byť vzdialená od sídla verejného obstarávateľa viac ako 5 km. Pokrytie sieťou Čerpacích staníc na území celej Slovenskej republiky musí mať uchádzač k dispozícii počas celej doby trvania zmluvy.

* + V prípade, ak bude uchádzač zabezpečovať plnenie týkajúce sa nákupu pohonných hmôt prostredníctvom iných, zmluvných, čerpacích staníc na území Slovenskej republiky, musí mať s takýmito čerpacími stanicami (resp. ich prevádzkovateľmi) uzavreté zmluvy (ďalej len „Zmluvné čerpacie stanice“). Zmluvné čerpacie stanice musia byť podložené aktuálnym zoznamom, v ktorom uvedie min.: názov a adresu sídla prevádzky, prípadne ďalšie kontaktné údaje.

Objem čerpania PHM ako i počet palivových platobných kariet na ich čerpanie je len predpokladaný a môže sa meniť v závislosti od organizačných zmien na Ekonomickej univerzite v Bratislave, schváleného rozpočtu na príslušný rok ako i v závislosti od počtu motorových vozidiel Ekonomickej univerzity v Bratislave.

 Lehota plnenia: 01.01.2021- 31.12.2022

 Miestami dodania platobných kariet sú:

 - Ekonomická univerzita v Bratislave, Dolnozemská cesta č. 1, 852 35 Bratislava,

 - Podnikovohospodárska fakulta Ekonomickej univerzity v Bratislave so sídlom v Košiciach, Tajovského 13,

 041 30 Košice

Predpokladaná hodnota zákazky: 57 528,00 eur bez DPH.

CPV:

30163100-0 karty na čerpanie pohonných látok

09134100-8 motorová nafta

09132100-4 bezolovnatý benzín

**4. Kritérium na vyhodnotenie ponúk**:

4.1Ponuky sa v súlade s § 44 ods. 3 písm. c) zákona vyhodnocujú na základe **najnižšej ceny,** a to nasledovným spôsobom:

* **výška zľavy (v EUR s DPH) z priemerných týždenných jednotkových cien za/na 1 liter (l) motorovej nafty a za/na 1 liter (l) bezolovnatého automobilového benzínu s oktánovým číslom minimálne 95,** zverejnených na internetovej stránke Štatistického úradu Slovenskej republiky.

Úspešným uchádzačom sa stane uchádzač, ktorý ponúkne najvyššiu zľavu vyjadrenú v EUR s DPH, uvedenú na **tri desatinné miesta** (uchádzač uvedie jednotnú výšku zľavy platnú pre obidva druhy palív zaokrúhlenú na tri desatinné miesta).

 4.2. Pravidlá uplatnenia stanoveného kritéria na vyhodnotenie ponúk:

Úspešným uchádzačom sa stane uchádzač, ktorý vo svojej ponuke predloží najvyššiu zľavu z priemerných týždenných jednotkových cien za/na 1 liter (l) motorovej nafty a za/na 1 liter (l) bezolovnatého automobilového benzínu s oktánovým číslom minimálne 95, zverejnených na internetovej stránke Štatistického úradu Slovenskej republiky. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najvyššou ponúknutou zľavou v EUR s DPH, na treťom mieste sa umiestni uchádzač s treťou najvyššou ponúknutou zľavou v EUR s DPH atď..

**5. Miesto a lehota na predloženie ponúk:**

Termín predloženia cenovej ponuky: do 30.11.2020 do 10.00 h.

Na adresu: Ekonomická univerzita v Bratislave

Oddelenie pre verejné obstarávanie

Dolnozemská cesta č.1, 852 35 Bratislava

e-mail: anna.narodova@euba.sk

informácie na tel.č. 672 95 147

kontaktná osoba: Národová Anna

 Ponuku je možné predložiť e-mailom, poštou alebo osobne.

Súčasťou predloženej ponuky bude:

- návrh na plnenie kritéria príloha č. 2 zadania

- podpísaná zmluva, ktorá je súčasťou tohto zadania a uvedená v prílohe č. 1

- požadované podmienky účasti

**6. Miesta poskytnutia služby:** uvedené v bode 3.

**7. Podmienky účasti uchádzačov:**

 Uchádzač musí spĺňať podmienky účasti týkajúce sa osobného postavenia vymedzené v ustanovení § 32 ods. 1 písm. e) a f) ZVO.

 Spôsob preukázania splnenia podmienok podľa § 32 ods. 1 písm. e) a f) ZVO:

a)uchádzač zapísaný v zozname hospodárskych subjektov (ZHS) podľa §152 ZVO môže preukázať splnenie podmienok účasti osobného postavenia informáciou o zapísaní do ZHS, alebo predložením platného potvrdenia úradu o zapísaní do ZHS,

b)uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladom v súlade s:

 - § 32 ods. 2 písm. e) doloženým dokladom o oprávnení poskytovať služby, ktoré zodpovedajú predmetu zákazky. V prípade, že takáto informácia je uvedená vo verejne dostupnom a bezplatnom elektronickom registri, postačuje, ak uchádzač vo svojej ponuke uvedie link (odkaz na webovú stránku) na požadovanú informáciu;

 - § 32 ods. 2 písm. f) doloženým čestným vyhlásením.

**8. Stanovenie ceny predmetu zákazky:**

Verejný obstarávateľ požaduje stanoviť cenu za plnenie predmetu obstarávania podľa zákona NR SR č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z., o cenách v znení neskorších predpisov, v EUR.

Uchádzač spracuje cenu v členení:

* cena v EUR bez DPH
* sadzba DPH a výška DPH
* cena v EUR vrátane DPH.

 Do konečnej zľavy za 1 liter motorovej naftya bezolovnatého automobilového benzínu s oktánovým číslom minimálne 95 s DPH z priemerných týždenných jednotkových cien v EUR s DPH pravidelne uverejňovaných Štatistickým úradom Slovenskej republiky na URL adrese [http://statdat.statistics.sk](http://statdat.statistics.sk/), musia byť započítané všetky výdavky uchádzača súvisiace s výrobou/nákupom predmetu zákazky.

V zľave musia byť zahrnuté všetky náklady spojené s výrobou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky, a to pri zohľadnení určených množstiev predmetu zákazky zo strany verejného obstarávateľa (časť – Opis predmetu zákazky tohto zadania).

 Spôsob určenia ceny musí byť zrozumiteľný a jasný.

 Všetky ceny a výpočty sa zaokrúhľujú na tri desatinné miesta na najbližší eurocent.

Ak je Dodávateľ identifikovaný pre DPH v inom členskom štáte EÚ alebo je zahraničnou osobou z tretieho štátu a miesto dodania služby je v SR, tento Dodávateľ nebude pri plnení fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z.z. a cenu vrátane DPH.

**9. Lehota poskytnutia**: je uvedená v bode 3. tohto zadania.

**10. Ďalšie informácie**

Verejný obstarávateľ si vyhradzuje právo neprijať ponuku v prípade, ak cena celkom predmetu zákazky úspešného uchádzača, presiahne verejným obstarávateľom stanovenú predpokladanú hodnotu zákazky uvedenú v bode 3.

Príloha č. 1 návrh zmluvy:

**Zmluva o bezhotovostnom nákupe PHM**

**prostredníctvom palivových kariet**

uzatvorená podľa § 269 ods. 2 Obchodného zákonníka

**Čl. l**

**Zmluvné strany**

1.1 **Odberateľ: Ekonomická univerzita v Bratislave**

Sídlo: Dolnozemská cesta 1, 852 35 Bratislava

Štatutárny orgán: prof. Ing. Ferdinand Daňo, PhD.

 rektor Ekonomickej univerzity v Bratislave

Bankové spojenie: Štátna pokladnica

Číslo účtu: SK39 8180 0000 0070 0024 1447

IČO: 00399957

DIČ: SK 2020879245

 (ďalej len „odberateľ“)

1.2 **Dodávateľ:**

Sídlo:

Štatutárny orgán:

Bankové spojenie:

Číslo účtu:

IČO:

DIČ:

IČ DPH:

Spoločnosť zapísaná v Obchodnom registri Okresného súdu ..................., oddiel:........., vložka č. ..............

(ďalej len „dodávateľ “)

**Čl. II**

**Východiskové podklady**

2.1 Východiskovým podkladom na uzatvorenie tejto zmluvy o bezhotovostnom nákupe PHM prostredníctvom palivových kariet (ďalej len „zmluva“) je ponuka dodávateľa zo dňa ..........2020 ktorá bola predložená odberateľovi pri zadávaní zákazky postupom zadávania zákaziek s nízkymi hodnotami podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. III**

**Predmet zmluvy**

3.1 **Predmetom tejto zmluvy je bezhotovostný nákup pohonných hmôt do služobných motorových vozidiel odberateľa prostredníctvom palivových kariet dodávateľa, ktoré akceptujú čerpacie stanice na celom území Slovenskej republiky a súvisiace služby.**

3.2 Predmetom nákupu je automobilový bezolovnatý benzín s oktánovým číslom minimálne 95 podľa STN EN 228 a motorová nafta B7 podľa STN EN 590 (ďalej aj „PHM“).

3.3 Technická špecifikácia PHM:

a) bezolovnatý benzín s oktánovým číslom minimálne 95: musí spĺňať minimálne funkčné, prevádzkové a technické požiadavky a kvalitatívne parametre podľa STN EN 228,

b) motorová nafta B7: musí spĺňať minimálne funkčné, prevádzkové a technické požiadavky a kvalitatívne parametre podľa STN EN 590.

 **Čl. IV**

**Miesto a termín plnenia**

4.1 Miestami dodania palivových kariet sú:

 - Ekonomická univerzita v Bratislave, Dolnozemská cesta č. 1, 852 35 Bratislava,

 - Podnikovohospodárska fakulta Ekonomickej univerzity v Bratislave so sídlom v Košiciach, Tajovského 13,

 041 30 Košice

4.2 Miestom odberu PHM sú čerpacie stanice, ktoré akceptujú úhradu nakúpených pohonných hmôt na palivové karty vydané dodávateľom na území Slovenskej republiky.

**Čl. V**

**Spôsob plnenia**

5.1 Dodávateľ sa zaväzuje dodávať palivové karty na nákup PHM v požadovanom množstve na základe objednávky odberateľa. Objednávka môže byť doručená poštou, faxom alebo e-mailom. V objednávke odberateľ uvedie údaje uvedené v bode 5.2 tohto článku.

5.2 Na základe prvej objednávky dodávateľ dodá najneskôr do 10 dní odo dňa jej doručenia záväzný počet palivových kariet. Objednávka bude obsahovať aj zoznam evidenčných čísel vozidiel (EČV) odberateľa, na ktoré majú byť karty vydané a miesto dodania. Odovzdanie a prevzatie palivových kariet bude potvrdené podpisom povereného zamestnanca odberateľa a dodávateľa.

5.3 Dodané palivové karty musia spĺňať nasledujúce požiadavky:

a) ich platnosť nesmie byť kratšia ako 12 mesiacov odo dňa vyhotovenia,

b) použitie karty musí byť viazané na znalosť osobného identifikačného kódu –PIN kódu, s možnosťou zmeny tohto PIN - kódu,

c) možnosť stanovenia rôznych limitov čerpania PHM aj ich zmeny počas platnosti zmluvy, rozdelenie kariet do skupín podľa objednávateľom definovaného kľúča aj zmena rozdelenia platobných kariet do skupín kedykoľvek,

d) v prípade potreby, vytvorenie alebo zrušenie blokačného systému, obmedzenie, zablokovanie karty najneskôr do 1 hodiny od hlásenia, odblokovanie karty, vydanie náhradnej karty, možnosť hlásenia karty na zaradenie na blokačnú listinu nepretržite počas 24 hodín,

e) vydanie kariet na EČV, v prípade požiadavky odberateľa aj iného označenia podľa určenia; dodávateľ dostane zoznam EČV odberateľa,

5.4 Dodávateľ sa zaväzuje:

a) že dodané palivové karty budú po dobu ich platnosti spôsobilé na použitie na dohodnutý účel,

b) realizovať vydanie dodatočnej palivovej karty v lehote do 5 dní po doručení objednávky,

c) za vydanie a správu palivovej karty na bezhotovostný nákup PHM počas celej účinnosti zmluvy neúčtovať žiadny poplatok, pretože náklady spojené s vydaním palivovej karty a jej správou v systéme sú zahrnuté vo výške poskytovanej zľavy za 1 liter PHM,

d) zobrazovať prehľad čerpania PHM, kedykoľvek v priebehu mesiaca prostredníctvom internetového pripojenia do systému správy palivových kariet dodávateľa, vystavenie súhrnných a čiastkových protokolov o dodaných PHM na platobné karty

e) garantovať výšku poskytovanej zľavy na každý 1 liter PHM, ktorú dodávateľ ponúkol po celú dobu účinnosti zmluvy, bez ohľadu na celkový odber PHM počas účinnosti zmluvy.

**Čl. VI**

**Spôsob tvorby ceny**

6.1 Cena za predmet plnenia zmluvy je stanovená podľa zákona č.18/1996 Z. z. o cenách v znení neskorších predpisov a vyhlášky MF SR Č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Cena je v súlade s § 2 citovaného zákona o cenách založená na cene obchodného alebo sprostredkovateľského výkonu, ekonomicky oprávnených nákladov a primeranom zisku. Zmluvná cena pokrýva všetky ekonomicky oprávnené náklady poskytovateľa vynaložené na predmet zmluvy špecifikovaný v Čl. III. a primeraný zisk podľa § 2 zákona č. 18/1996 Z. z. o cenách v platnom znení. Kúpna cena Je cenou konečnou v súlade s § 3 citovaného zákona o cenách. Dodávateľ nie je oprávnený fakturovať žiadne ďalšie náklady.

* 1. Celkový maximálny finančný limit tejto zmluvy za bezhotovostný nákup PHM prostredníctvom palivových kariet, sumárne počas platnosti a účinnosti zmluvy je:

Celkový finančný limit bez DPH: 57 528,00 EUR

Sadzba DPH 20 % a výška DPH: ..............,- EUR

Celkový finančný limit vrátane DPH:...........,- EUR

Odberateľ si vyhradzuje právo celkový maximálny finančný limit za predmet zmluvy nevyčerpať a dodávateľ sa zaväzuje uvedené právo odberateľa akceptovať.

*Ak dodávateľ je platcom DPH uvedie ceny za predmet zmluvy v súlade s týmto bodom tohto článku zmluvy. DPH bude účtovaná podľa všeobecne záväzných právnych predpisov platných v čase zdaniteľného plnenia.*

*Ak dodávateľ nie je platcom DPH, uvedie ceny za predmet zmluvy v súlade s týmto bodom tohto článku zmluvy. V prípade, ak sa dodávateľ počas plnenia zmluvy stane platcom DPH, táto skutočnosť nie je dôvodom na zmenu dohodnutých cien a ceny sa nezvyšujú o príslušnú sadzbu DPH.*

*V prípade dodávateľa z iného štátu ako Slovenskej republiky, je dodávateľ povinný uviesť celkový finančný limit pre odberateľa vrátane všetkých daňových povinností odberateľa. Ak je dodávateľ identifikovaný pre DPH v inom členskom štáte Európskej únie alebo je zahraničnou osobou z iného tretieho štátu, tento dodávateľ nebude pri plnení zmluvy fakturovať DPH. Takýto dodávateľ musí uviesť príslušnú sadzbu a výšku DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a celkový finančný limit vrátane DPH. Odberateľ v tomto prípade bude registrovaný pre DPH podľa § 7 a/alebo § 7a zákona o DPH a bude povinný odviesť DPH v Slovenskej republike podľa zákona o DPH. (v zmluve sa uvedie len aktuálna alternatíva).*

* 1. Výška pevne dohodnutej zľavy z priemernej týždennej jednotkovej ceny v EUR s DPH za/na 1 liter (l) motorového benzínu natural s oktánovým číslom minimálne 95 odobratého na palivovú kartu na čerpacích staniciach dodávateľa alebo jeho zmluvných partnerov a 1 liter (l) motorovej nafty odobratej na palivovú kartu na čerpacích staniciach dodávateľa alebo jeho zmluvných partnerov je: .................EUR s DPH**.**
	2. Výšku zľavy vyjadrené v EUR v bode 6.3 tohto článku dohody dodávateľ garantuje a sú záväzné počas celej platnosti a účinnosti tejto zmluvy.
	3. Na účely tejto zmluvy sa rozumie:
1. *priemernou týždennou jednotkovou cenou v EUR s DPH* jepriemerná týždenná cena za 1 liter (l) motorového benzínu natural s oktánovým číslom minimálne 95, resp. priemerná týždenná cena za 1 liter (l) motorovej nafty vyjadrená v EUR s DPH uverejnená Štatistickým úradom Slovenskej republiky na URL adrese [http://statdat.statistics.sk](http://statdat.statistics.sk/) , za ktorý dodávateľ vystavuje faktúru za odobraté PHM.
2. *Dohodnutou cenou* je priemerná týždenná jednotková cena za 1 liter (l) motorového benzínu natural s oktánovým číslom minimálne 95, resp. priemerná týždenná cena za 1 liter (l) motorovej nafty vyjadrená v EUR s DPH znížená o poskytovanú zľavu podľa bodov 6.3, 6.6 a 6.7 tohto článku zmluvy.
	1. Dohodnutá, tzn. zľavnená cena za príslušný kalendárny týždeň je výsledkom matematického rozdielu priemernej týždennej jednotkovej ceny v EUR s DPH za 1 liter (l) motorového benzínu natural s oktánovým číslom min 95, resp. za 1 liter (l) motorovej nafty za kalendárny týždeň, ktorý predchádza týždňu, za ktorý dodávateľ vystavuje faktúru za odobraté PHM a výšky dohodnutej zľavy v eurách podľa bodu 6.3 tohto článku zmluvy z tejto priemernej týždennej jednotkovej ceny vypočítanej v súlade s bodom 6.7 tohto článku zmluvy.
	2. Fakturačná cena za príslušný kalendárny týždeň je výsledkom súčinu skutočne odobratého množstva PHM dodávateľom za príslušný kalendárny týždeň a dohodnutej ceny podľa bodu 6.6 tohto článku zmluvy.
	3. V zľave sú zohľadnené aj všetky náklady dodávateľa na vydanie palivovej karty na nákup PHM a ich prevádzku v systéme a tiež náklady spojené s jej vydaním vrátane všetkých ostatných súvisiacich nákladov. Odberateľ nebude okrem ceny za PHM uhrádzať dodávateľovi žiadne ďalšie náklady, prirážky a poplatky k dohodnutej cene stanovenej podľa tejto zmluvy.
	4. Za vydanie a správu palivovej karty si dodávateľ počas celej platnosti a účinnosti zmluvy nebude účtovať žiadny poplatok.

6.10 DPH sa uplatní v aktuálnej sadzbe podľa zákona NR SR č. 222/2004 Z. z. o dani z pridanej hodnoty v znení neskorších predpisov.

**Čl. VII**

**Platobné podmienky**

7.1 Úhrada sa bude realizovať na základe faktúry dvakrát mesačne, t. j. vždy k 15 dňu v mesiaci a na konci mesiaca. Prílohou faktúry bude výpis (prehľad) o odberoch PHM podľa jednotlivých platobných kariet a podľa EČV v písomnej forme.

7.2 Lehota splatnosti faktúry je 30 dní odo dňa jej doručenia do podateľne odberateľa.

7.3 Dodávateľom vystavená faktúra bude vyhotovená v súlade s ustanoveniami zákona č. 222/2004 Z. z. o dani z pridanej hodnoty v znení neskorších predpisov.

7.4 Dodávateľ sa zaväzuje vyhotovenú faktúru v textovo čitateľnom súbore vo formáte PDF sprístupniť aj elektronicky odberateľovi, a to bezodkladne po jej vyhotovení. Dodávateľ vyhlasuje, že obsah faktúry poslanej poštou sa bude zhodovať s faktúrou v elektronickej podobe.

7.5 V prípade, ak faktúra vyhotovená dodávateľom nebude obsahovať všetky zákonom stanovené náležitosti alebo bude obsahovať nesprávne alebo neúplné údaje, odberateľ má právo takúto faktúru vrátiť dodávateľovi na jej doplnenie, resp. opravu a dodávateľ je povinný podľa charakteru nedostatku vyhotoviť novú, opravenú, resp. doplnenú faktúru s novou 30-dňovou lehotou splatnosti. Dodávateľ je povinný bezodkladne odberateľovi sprístupniť opravenú alebo novú faktúru znovu aj v elektronickej podobe.

**Čl. VIII**

**Zmluvné pokuty, úrok z omeškania a zodpovednosť za škody**

8.1 V prípade, ak dodávateľ nedodá platobné karty v dohodnutej lehote, množstve, akosti alebo na miesto uvedené v zmluve (resp. v objednávke), odberateľ má právo uplatniť si nárok na zmluvnú pokutu vo výške 20 eur za každý deň omeškania, ak sa zmluvné strany nedohodnú inak. Dodávateľ je povinný uhradiť zmluvnú pokutu do 15 dní odo dňa doručenia písomnej výzvy odberateľa.

8.2 V prípade, ak odberateľ bude v omeškaní s úhradou faktúry, dodávateľ má právo uplatniť si nárok na úrok z omeškania vo výške 0,01 % z fakturovanej sumy za každý deň omeškania, ak sa zmluvné strany nedohodnú inak.

8.3 Uhradením zmluvnej pokuty nezaniká nárok odberateľa na náhradu škody, ktorá prevyšuje výšku zmluvnej pokuty.

8.4 Dodávateľ a odberateľ sú povinní uhradiť prípadné škody, ktoré spôsobili porušením povinností uvedených v tejto zmluve druhej zmluvnej strane v súlade s príslušnými ustanoveniami Obchodného zákonníka.

8.5 Zmluvné strany sa dohodli na započítaní vzájomných pohľadávok, vyplývajúcich z tejto zmluvy podľa ustanovenia § 364 Obchodného zákonníka.

**Čl. IX**

**Práva a povinnosti zmluvných strán**

9.1 Zmluvné strany sú povinné zachovať v tajnosti všetky dôverné informácie, ktoré im boli poskytnuté alebo s ktorými sa oboznámili v súvislosti s plnením zmluvy, resp. ktoré súvisia s predmetom plnenia, s výnimkou nasledujúcich prípadov:

- ak je poskytnutie informácie vyžadované od dotknutej zmluvnej strany právnymi predpismi (napr. zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov,

- ak je informácia verejne dostupná z iného dôvodu ako je porušenie povinnosti mlčanlivosti dotknutou zmluvnou stranou,

- ak je informácia poskytnutá odborným poradcom dotknutej zmluvnej strany (vrátane právnych, účtovných, daňových a iných poradcov), ktorí sú buď viazaní všeobecnou profesionálnou povinnosťou mlčanlivosti, alebo ak sa voči dotknutej zmluvnej strane zaviazal povinnosťou mlčanlivosti,

- pre účely akéhokoľvek súdneho, rozhodcovského, správneho alebo iného konania, ktorého je dotknutá strana účastníkom,

- ak je informácia poskytnutá so súhlasom druhej zmluvnej strany.

9.2 Dodávateľ sa zaväzuje reklamácie sporných odberov pohonných hmôt odberateľom preskúmať a vyriešiť do 14 dní odo dňa ich doručenia.

**Čl. X**

**Osobitné ustanovenia**

10.1 Zmluva môže skončiť:

a) uplynutím doby, na ktorú bola uzatvorená,

b) písomnou dohodou zmluvných strán,

c) výpoveďou ktorejkoľvek zo zmluvných strán,

d) odstúpením od zmluvy ktoroukoľvek zo zmluvných strán.

10.2 Zmluvný vzťah môže byť skončený písomnou výpoveďou ktorejkoľvek zo zmluvných strán aj bez udania dôvodu. Zmluvné strany sa dohodli na trojmesačnej výpovednej lehote, ktorá začína plynúť prvým dňom kalendárneho mesiaca nasledujúceho po doručení písomnej výpovede druhej zmluvnej strane.

**Čl. XI**

**Záverečné ustanovenia**

11.1 Táto zmluva sa uzatvára na dobu od 01.01.2021 – 31.12.2022 alebo do vyčerpania limitu 57 528,00 bez DPH podľa toho čo nastane skôr.

11.2 Táto zmluva podlieha povinnému zverejneniu podľa zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Dodávateľ berie na vedomie povinnosť odberateľa zverejniť túto zmluvu ako aj jednotlivé faktúry vyplývajúce z tejto zmluvy a svojim podpisom dáva súhlas na zverejnenie tejto zmluvy v plnom rozsahu.

11.3 Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.

11.4 Zmluvu možno meniť a dopĺňať len formou písomných dodatkov, podpísaných oprávnenými zástupcami oboch zmluvných strán, ak nebudú v rozpore s § 10 ods. 2 a §18 platného zákona o verejnom obstarávaní.

11.5 Zmluvné vzťahy, neupravené touto zmluvou sa riadia príslušnými ustanoveniami Obchodného zákonníka a všeobecne záväznými právnymi predpismi, platnými v Slovenskej republike a Všeobecnými obchodnými podmienkami Dodávateľa, pokiaľ sú tieto obchodné podmienky kogentné s ustanoveniami tejto zmluvy a neodporujú účelu tejto zmluvy.

11.6 Zmluva je vyhotovená v štyroch rovnopisoch, po dva rovnopisy pre každú zmluvnú stranu.

11.7 Prípadné spory, ktoré vzniknú zo zmluvy, sa budú zmluvné strany snažiť riešiť predovšetkým formou dohody. V prípade, že k dohode nedôjde, spory budú riešené podľa slovenského právneho poriadku.

11.8 Pokiaľ v tejto zmluve nebolo dohodnuté inak, vzájomné vzťahy zmluvných strán sa riadia ustanoveniami Obchodného zákonníka v platnom znení a súvisiacimi právnymi predpismi Slovenskej republiky.

11.9 V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, kontaktných osôb, oznámi zmluvná strana, ktorej sa niektorá z uvedených zmien týka písomnou formou túto skutočnosť druhej zmluvnej strane, a to bez zbytočného odkladu, inak povinná zmluvná strana zodpovedá za všetky prípadné škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.

11.10 V prípade rozhodnutia dodávateľa o zlúčení, splynutí, rozdelení spoločnosti, predaja podniku alebo jeho časti, vyhlásenia konkurzu alebo reštrukturalizácie na majetok dodávateľa, jeho vstupe do likvidácie, je dodávateľ povinný preukázateľne oznámiť odberateľovi uskutočnenie tejto zmeny, a to do 10 kalendárnych dní odo dňa jej účinnosti, inak zodpovedá za všetky škody z toho vyplývajúce.

11.11 Nedeliteľnou súčasťou tejto zmluvy je príloha:

 č.1 - Zoznam výdajných miest akceptujúcich palivovú kartu na území Slovenskej republiky.

11.12 Zmluvné strany vyhlasujú, že obsah zmluvy je prejavom ich slobodnej vôle, zmluva nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a na znak súhlasu ju vlastnoručne podpísali.

V Bratislave, dňa: V Bratislave, dňa:

Odtlačok pečiatky odberateľa Odtlačok pečiatky dodávateľa

Za odberateľa Za dodávateľa:

prof. Ing. Ferdinand Daňo, PhD. vypísať meno, priezvisko

rektor Ekonomickej univerzity v Bratislave a  funkciu oprávnenej osoby

Príloha č. 2

**NÁVRH UCHÁDZAČA NA PLNENIE KRITÉRIA**

**Postup verejného obstarávania:** §117 ZVO

**Druh zákazky:** dodávka tovarov

**Predmet zákazky:** **Bezhotovostný nákup pohonných látok prostredníctvom palivových kariet**

**Verejný obstarávateľ: Ekonomická univerzita v Bratislave, Dolnozemská cesta č. 1**

 **852 35 Bratislava**

**Obchodné meno uchádzača:** *(vyplní uchádzač)*

**Sídlo alebo miesto podnikania:** *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

|  |  |  |  |
| --- | --- | --- | --- |
| **Predmet zákazky/názov tovaru** | **Merná jednotka** | **Množstvo** | **Výška zľavy (v EUR s DPH) z priemernej týždennej ceny motorovej nafty/bezolovnatého automobilového benzínu s oktánovým číslom minimálne 95 podľa ŠÚ\*** – uvedená na 3 desatinné miesta |
| Motorová nafta/bezolovnatý automobilový benzín s oktánovým číslom minimálne 95 | liter | 1 |  |

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

*V ……………….…….., dňa ....................*  **……………………………….......................**

*[uviesť miesto a dátum podpisu] [vypísať meno, priezvisko a funkciu*

*oprávnenej osoby uchádzača]*

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *uchádzač zaokrúhli svoj návrh jednotnej zľavy pre obidva druhy palív v zmysle matematických pravidiel* ***na 3 desatinné miesta.***

\* uvedené na webe Štatistického úradu - http://statdat.statistics.sk/cognosext/cgi-bin/cognos.cgi?b\_action=cognosViewer&ui.action=run&ui.object=storeID(%22i4B1941EAC9154096A2C339E0666EA7E6%22)&ui.name=Priemern%C3%A9%20ceny%20pohonn%C3%BDch%20l%C3%A1tok%20v%20SR%20(t%C3%BD%C5